Raivo Riim

Raivo Riim (sündinud 23. juuli 1953 Kuressaares) on eesti pedagoog, kolumnist, kultuurikorraldaja ja ühiskonnategelane. 1960. aastast õppis ta Võipere 8-klassilises koolis ja 1971. aastal lõpetas Rakvere 1. Keskkooli. Seejärel õppis filoloogiat Tallinna Pedagoogilises Instituudis, kõrgkooli lõpetas 1979. aastal. Ta on õppinud Tartu Ülikooli filosoofiateaduskonnas eesti keelt võõrkeelena. 1979. aastal alustas ta pedagoogitööd Rakvere 1. Keskkoolis, seejärel oli Riim eesti keele õpetaja Rakvere 3. Keskkoolis. Rakvere KEK–is töötas ta kultuurimetoodikuna aastatel 1985–1988. 1988. aastal asus Riim Viru kolhoosi ajalehe Wirulane toimetajaks, aastatel 1990–1992 oli ta Lääne-Viru maavalitsuses maavanem Lembit Kaljuvee kultuurinõunik ning seejärel Virumaa Kommertspangas reklaamispetsialist. 1994. aastal asutas Riim Virumaa Näitused OÜ, mille juhatuse liige on ta tänaseni. Rakveres kunstinäitusi korraldav MTÜ Rakvere Galerii alustas tegutsemist 1998. aasta algul, selle üks eestvedajaid on Raivo Riim. 1990 moodustasid Toomas Suuman, Rein Sikk ja Raivo Riim "ässistusühistu SSR", esitledes ennast Rakvere au, mõistuse ja südametunnistusena. Ühistu eesmärk oli muuta üleminek sovjeti ajast normaalse ühiskonna poole kergemaks ja tema tegevust kajastati ka ajakirja Kultuur ja Elu Virumaa erinumbris. 1991 suvel toimusid esimesed üleilmsed virulaste päevad, mille peakorraldajad olid Raivo Riim, Rein Sikk ja Ello Odraks. 1991 kutsusid Raivo Riim ja Ello Odraks kokku Virumaa poistekoori, mis tegutseb tänaseni. 1991 õppis Riim folkloori– ja rahvatantsujuhtide kursustel, millest sai tõuke 1992. aastal moodustatud rahvatantsuansambli Tarvanpää folkloorirühm Rikkad ja Ilusad, selle ristiisaks oli Raivo Riim; 1996 käivitasid Raivo Riim, Piret Steinberg ja Andra Moor Rakvere Saksa Klubi tegevuse. Klubis ei olnud eesti keele rääkimine lubatud, klubi tegutses kuusteist aastat. 2000 algas Riimi osavõtul üle kümne aasta kestnud Lääne-Viru ja Saksamaa Plöni kreisi vaheline kultuuripäevade korraldamine. 2002 algatasid Riim ja suhtlemistreener Kaja Altermann käitumis- ja etiketikoolituste läbiviimise maakonna koolides, need kestavad tänaseni. 2002 asutas Raivo koos muusikahuviliste sõpradega Rakvere Ooperiklubi. 2006 alustas Raivo Riim Virumaa Teataja peatoimetaja Rein Siku ettepanekul kombelise vestja sarja, mis ilmub maakonnalehes tänaseni. 1971. aastal algas Riimil kolm aastat kestnud sundteenistus okupatsiooniarmee mereväes Sevastopolis. 1976 tutvusid koorijuht Anneli Räppo ja Raivo Riim Eesti Üliõpilaste Ehitusmalevas. 1977 abiellusid Anneli ja Raivo Tallinnas Mustpeade majas, kus neile laulis Tallinna Kammerkoor. Neil on kaks poega: Märten (1979) ja Jürgen (1981). 1979 ühines Riim Rakvere rahvatantsuansambliga Tarvanpää. 1980 toimunud Moskva olümpiamängude ja Tallinna olümpiapurjeregati avatseremooniatel esines Raivo Riim rahvatantsijana Tarvanpää rahvatantsuansambli koosseisus. 1981 osales Riim Sri Lankas korraldatud Eesti NSV kultuuripäevadel parimate rahvatantsusolistide grupis. 1986 toimusid Eesti NSV kultuuripäevad Iraagis, Raivo Riim tantsis Bagdadis, Babülonis, Ninives jt ajaloolistes paikades koos Tarvanpää rahvatantsusolistidega. 1990. aastatel algasid Virumaa Näituste kaks aastakümmet kestnud Tuglase Seltsi Helsingi mardilaada külastused koos suuraktsiooniga Rakveren Puoti. 2006 asutasid Riim ja tema sõpruskond teraapilis-koreograafilise tantsukollektiivi Rakvere Kuninglik Ballett, mis tegutseb tänaseni. 2007 ühines Riim kui torupillihuviline Lahemaa Rahvamuusikutega. 2008 tutvusid Raivo Riim ja Riho Hütt president Tarja Haloneniga, kes õppis Rakveres eesti keelt. 2009–2010 oli Rakvere Galeriis rahvusvaheline laste joonistusvõistlus "Presidendi pai", kus Eesti lapsed joonistasid Tarja Haloneni ja Soome lapsed Toomas H. Ilvest. 2018 sai Eesti riik 100-aastaseks, sel puhul ilmus koondportree Eesti inimestest "Saja lugu", kus saja portreteeritava seas oli ka 64-aastane Raivo Riim. 2023 tähistas Rakvere Galerii 25. sünnipäeva, selle aja sees on korraldatud üle 300 näituse. 2023 ilmus artiklite ja juhuluuletuste raamat "Riimi riimid" seoses Raivo Riimi 70. sünnipäevaga. 2001 – "Aasta tegu 2001" tänu- ja tunnustusplaat Rakvere Rahvaaeda skulptuuripargi rajamise eest 2007 – Rakvere Galerii (eestvedajad Raivo Riim ja Riho Hütt) kultuurikapitali aunimetus Kultuuripärl 2015 – Rakvere linna Kroonimärk 2021 – Eesti Kultuurkapitali Lääne-Virumaa aastapreemia eesti kultuuri tutvustamise ja Rakvere Galerii edendamise eest 2022 – Juhan Kunderi nimelise Vaimsuse auhind 2024 – Valgetähe V klassi teenetemärk Raivo Riim. "Riimi riimid". Kirjastus Vali Press. Põltsamaa 2023. RAKVERE GALERII 25: Haprast akvarellist skandaalse aktimaalini. virumaateataja.postimees.ee, 18. jaanuar 2023. Vembutajad viinerilinnast: meenutusi ässitusühistust SSR. virumaateataja.postimees.ee, 23. august 2023./ Virulaste päevad 1991. Viru Sõna, 31.08.1991 Kuidas riimida pookeoksa torupilliga? virumaateataja.postimees.ee, 27. november 2010. Saksa klubi alustab. virumaateataja.postimees.ee, 18. oktoober 2003. Plöni maavanem usub sõprussuhete tulevikku. Soome president Tarja Halonen sai virulastelt erilise jõulukingi – paraadportree. maaleht.delfi.ee, 21. detsember 2019. Rakvere tunnustab inimesi, kes tegid aasta teo. virumaa.ee, 22. jaanuar 2002. Rakvere galerii sai kultuuripärli. virumaateataja.postimees.ee, 20. detsember 2007. Rakvere linna teenetemärgi omanikud. rakvere.ee. Lääne-Virumaa aastapreemiad. kulka.ee. Kunderi vaimsuse kandjaks kuulutati Raivo Riim. kuulutaja.ee, 13. jaanuar 2023. President andis üle riiklikud teenetemärgid. err.ee, 21. veebruar 2024. Raivo Riim. "Riimi riimid". Kirjastus Vali Press. Põltsamaa. 2023 ANNO DOMINI 1990. Raivo Riim. arhiiv.err.ee, 4. august 1990. Kuidas Wirulases tõde tõusis ja vale vajus. virumaateataja.postimees.ee, 17. september 2008. Kuidas riimida pookeoksa torupilliga? virumaateataja.postimees.ee, 27. november 2010. Portreenäituse “Meie, virulased!” idee sündis hoopis maakera kuklapoolel. maaleht.delfi.ee, 21. märts 2015. Eesti keele õpetaja Raivo Riim saates "Hommik Anuga". arhiiv.err.ee, 1. märts 2018. Kolumn: Ma armastan Rakvere 1. keskkooli. virumaateataja.postimees.ee, 7. august 2021. Kolumn: ma armastan viisakust, eriti lauas. virumaateataja.postimees.ee, 8. jaanuar 2022. Raivo Riim: Ukraina lapsi venelastega praegu ühte klassi panna on suurim lollus. ohtuleht.ee/naine, 25. märts 2022. Kunderi vaimsuse kandjaks kuulutati Raivo Riim. kuulutaja.ee, 13. jaanuar 2023. Kolumn: tagant gümnaasium, eest muuseum. virumaateataja.postimees.ee, 14. oktoober 2023. Rakvere Galerii näitab kunstikogu pärle. virumaateataja.postimees.ee, 2. november 2023.